नई दिल्ली। दिल्ली महिला आयोग में अवैध तरीके से 85 आम आदमी पार्टी के कार्यकताओं व पार्टी नेताओं के रिश्तेदारों को अस्थायी तौर पर नौकरी पर रखने के आरोप के मामले में दिल्ली सरकार की भ्रष्टाचार निरोधक शाखा (एसीबी) ने मंगलवार को एफआईआर दर्ज की। इससे पहले सोमवार को एसीबी ने आयोग की अध्यक्ष स्वाति मालीवाल से करीब दो घंटे तक पूछताछ की थी।
 एसीबी की पांच अधिकारियों की टीम ने आईटीओ स्थित आयोग के कार्यालय में जाकर करीब दो घंटे से अधिक समय तक मालीवाल से पूछताछ की। टीम ने उनसे कुल 27 सवाल पूछे। एसीबी के मुखिया विशेष आयुक्त मुकेश कुमार मीणा ने इसकी पुष्टि की है। पूछताछ के दौरान मालीवाल को कुछ सवालों की सूची सौंपी है और उन्हें लिखित में जवाब देने को कहा गया है। जिस पर उन्होंने एक सप्ताह का समय मांगा है।
 सूत्रों का कहना है कि एसीबी को काफी सुबूत मिले हैं। जिनके आधार पर वह जल्दी ही मालीवाल के खिलाफ आपराधिक मुकदमा दर्ज कर सकती है। एसीबी के एक अधिकारी ने भी मुकदमा दर्ज करने के संकेत दिए हैं।
 गौरतलब है कि आयोग की पूर्व अध्यक्ष बरखा सिंह शुक्ला ने गत 11 अगस्त को एसीबी में शिकायत कर आरोप लगाया था कि स्वाति मालीवाल ने अपने पद व अधिकार का दुरुपयोग कर गैरकानूनी तरीके से कर्मचारियों की भर्ती की है। आयोग में जिन 85 लोगों की नियुक्ति की गई है उनमें अधिकतर मुख्यमंत्री अरविंद केजरीवाल व आम आदमी पार्टी के नेताओं के रिश्तेदार और पार्टी के कार्यकर्ता शामिल हैं। नियुक्ति में पारदर्शी प्रक्रिया नहीं अपनाई गई।
 आवेदन करने के लिए सरकार ने समाचार पत्रों में विज्ञापन दिए। बड़ी संख्या में छात्र-छात्राओं व अन्य ने आवेदन किया, लेकिन नियम कानून को ताक पर रखकर मालीवाल ने अपने लोगों को ही नियुक्त किया। शिकायत में बरखा सिंह ने पार्टी नेता एचएस फुल्का की बेटी प्रभसहाय कौर को नौकरी पर रखने व उन्हें 35 हजार रुपए मासिक तनख्वाह देने का आरोप लगाया है।
 राज मंगल प्रसाद के बारे में कहा गया कि वह पहले अरविंद केजरीवाल के एनजीओ में नौकरी करते थे। शिकायत में बरखा सिंह ने मुख्यमंत्री, स्वाति मालीवाल व संदीप कुमार के खिलाफ भ्रष्टाचार एक्ट के तहत मुकदमा दर्ज कर सख्त कार्रवाई करने की मांग की है।
 दिल्ली सरकार की भ्रष्टाचार निरोधक शाखा (एसीबी) द्वारा की गई पूछताछ के बाद मीडिया से बातचीत करते हुए दिल्ली महिला आयोग की अध्यक्ष स्वाति मालीवाल ने कहा कि वह जांच में पूरी तरह सहयोग करेंगी। एसीबी ने जो कागजात मांगे हैं, वह अगले सप्ताह सौंप दिए जाएंगे। उन्होंने कहा कि हम काम कर रहे हैं इसलिए हमारे ऊपर हमला हो रहा है। वह पूछताछ से डरने वाली नहीं हैं।
 
नई दिल्ली। दिल्ली महिला आयोग में अवैध तरीके से पचासी आम आदमी पार्टी के कार्यकताओं व पार्टी नेताओं के रिश्तेदारों को अस्थायी तौर पर नौकरी पर रखने के आरोप के मामले में दिल्ली सरकार की भ्रष्टाचार निरोधक शाखा ने मंगलवार को एफआईआर दर्ज की। इससे पहले सोमवार को एसीबी ने आयोग की अध्यक्ष स्वाति मालीवाल से करीब दो घंटे तक पूछताछ की थी। एसीबी की पांच अधिकारियों की टीम ने आईटीओ स्थित आयोग के कार्यालय में जाकर करीब दो घंटे से अधिक समय तक मालीवाल से पूछताछ की। टीम ने उनसे कुल सत्ताईस सवाल पूछे। एसीबी के मुखिया विशेष आयुक्त मुकेश कुमार मीणा ने इसकी पुष्टि की है। पूछताछ के दौरान मालीवाल को कुछ सवालों की सूची सौंपी है और उन्हें लिखित में जवाब देने को कहा गया है। जिस पर उन्होंने एक सप्ताह का समय मांगा है। सूत्रों का कहना है कि एसीबी को काफी सुबूत मिले हैं। जिनके आधार पर वह जल्दी ही मालीवाल के खिलाफ आपराधिक मुकदमा दर्ज कर सकती है। एसीबी के एक अधिकारी ने भी मुकदमा दर्ज करने के संकेत दिए हैं। गौरतलब है कि आयोग की पूर्व अध्यक्ष बरखा सिंह शुक्ला ने गत ग्यारह अगस्त को एसीबी में शिकायत कर आरोप लगाया था कि स्वाति मालीवाल ने अपने पद व अधिकार का दुरुपयोग कर गैरकानूनी तरीके से कर्मचारियों की भर्ती की है। आयोग में जिन पचासी लोगों की नियुक्ति की गई है उनमें अधिकतर मुख्यमंत्री अरविंद केजरीवाल व आम आदमी पार्टी के नेताओं के रिश्तेदार और पार्टी के कार्यकर्ता शामिल हैं। नियुक्ति में पारदर्शी प्रक्रिया नहीं अपनाई गई। आवेदन करने के लिए सरकार ने समाचार पत्रों में विज्ञापन दिए। बड़ी संख्या में छात्र-छात्राओं व अन्य ने आवेदन किया, लेकिन नियम कानून को ताक पर रखकर मालीवाल ने अपने लोगों को ही नियुक्त किया। शिकायत में बरखा सिंह ने पार्टी नेता एचएस फुल्का की बेटी प्रभसहाय कौर को नौकरी पर रखने व उन्हें पैंतीस हजार रुपए मासिक तनख्वाह देने का आरोप लगाया है। राज मंगल प्रसाद के बारे में कहा गया कि वह पहले अरविंद केजरीवाल के एनजीओ में नौकरी करते थे। शिकायत में बरखा सिंह ने मुख्यमंत्री, स्वाति मालीवाल व संदीप कुमार के खिलाफ भ्रष्टाचार एक्ट के तहत मुकदमा दर्ज कर सख्त कार्रवाई करने की मांग की है। दिल्ली सरकार की भ्रष्टाचार निरोधक शाखा द्वारा की गई पूछताछ के बाद मीडिया से बातचीत करते हुए दिल्ली महिला आयोग की अध्यक्ष स्वाति मालीवाल ने कहा कि वह जांच में पूरी तरह सहयोग करेंगी। एसीबी ने जो कागजात मांगे हैं, वह अगले सप्ताह सौंप दिए जाएंगे। उन्होंने कहा कि हम काम कर रहे हैं इसलिए हमारे ऊपर हमला हो रहा है। वह पूछताछ से डरने वाली नहीं हैं।